**Кога едно моторно превозно средство се смята за излязло от употреба?**

Съгласно §2, т.7, б от Наредба за управление на отпадъците и поддържане и опазване на чистотата на територията на Столична община и чл. 32д от Наредба № I-45 от 2000г – стикерът за техническа изправност не е заверен през последните две години.

**Как се процедира при наличие на ИУМПС в междублокови пространства или друг имот общинска или държавна собственост?**

Уведомява се районната администртация, като автомобилът се вписва в списък. След достигане на достатъчен брой ИУМПС, се сформира комисия, назначена със Заповед на Кмета на района, включваща представители на районната администрация, столичен инспекторат и полиция.

**Какво представлява стикиране на ИУМПС?**

Комисията описва всеки един автомобил в протокол и на предното стъкло /или друго място/ се залепва стикер-предписание за доброволно преместване от собственика.

След поставяне на стикера, съгласно чл. 46, ал. 3 от Наредба за управление на отпадъците и поддържане и опазване на чистотата на територията на Столична община, собственикът има срок от три месеца да премести автомобилът.

Преместването на автомобила на друго общинско или държавно място не спира процедурата по принудително преместване.

**Какво следва, ако ИУМПС не бъде преместено в установения срок?**

След изтичане на този срок, при установяване на същото, че не е преместено, се изготвя заповед, която се съобщава, съгласно чл. 61 от Административнопроцесуалния кодекс, на собственика.

14 дни след получаване на заповедта от собственика заповедта влиза в сила и стикираното ИУМПС се подава за принудително преместване, до площадка за разкомплектоване, на фирма-изпълнител, сключила договор със Столична община.

При неполучаване на заповедта от собственика, същата се обявява на информационното табло и електронната страница на район „Връбница“ за 14 дни, след което се подава за принудително преместване, до площадка за разкомплектоване, на фирма-изпълнител, сключила договор със Столична община.

**Какво се случва с принудително преместените ИУМПС?**

След преместване на ИУМПС фирмата-изпълнител съхранява автомобила за срок от 14 дни, като през това време собственикът може да потърси автомобила си от площадката за разкомплектоване и да го прибере, след като заплати таксата за принудително преместване, както и престоят на автомобила.

Ако при повторна проверка се установи същият автомобил паркиран и/или изоставен на същото или друго място, той подлежи на ново стикиране.